Щабът спира да дава брифинги , обяви три сценария за пандемиятаОчакванията са зависимостта от коронавируса да пролъжи между 18 и 24 месеца Националният оперативен щаб спира да дава ежедневни брифинги с решение на премиера Бойко Борисов от 2 май . Актуалната информация за страната и света ще бъде предоставена пред медиите и обществеността под под формата на съобщения от секретаря на Щаба доц . Димо Димов . Мотивите за решението са , че хората вече са достатъчно информирани за коронавируса , както и зачестилите критики , че брифингите нанасят повече вреда , отколкото полза . Секретарят на Националния оперативен щаб доц . Димо Димов съобщи , че международната научна общественост е разработила три основни сценария за пандемията . Първият сценарий предвижда серия от повтарящи се малки вълни , които ще се проявяват и през лятото последователно през период до две години . Тенденция за намаляване се очаква през 2021 . Вторият сценарий предвижда по - голяма вълна през есента и зимата на 2020 , което е типично за сезонните респираторни заболявания , и последващи една или повече по - малки вълни през 2021 . Третият сценарий предвижда бавно изгаряне на причинителя , текущо предаване , възникване на отделни случаи , но без ясно изразен вълнов модел . Независимо от сценария , очакванията са между 18 и 24 месеца да се констатира значителна активност на коронавирусната инфекция , стана ясно по думите на доц . Димов . Той отбеляза , че страните трябва да се адаптират и да намерят баланс между противоепидемичните мерки и възстановяването на икономическия и обществения живот . " В тази връзка , както и в нашата страна , следваме тенденцията на поетапно либерализиране на ограничителните мероприятия " , каза Димов . В следващите дни ще се анализира ефектът и ще се върви към последващо либерализиране или връщане на част от мерките .